CELEX: 62020TN0150
Language: mt
Date: 2020-03-24 00:00:00
Title: Kawża T-150/20: Rikors ippreżentat fl-24 ta’ Marzu 2020 – Tartu Agro vs Il-Kummissjoni

25.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/30
            
         
      Rikors ippreżentat fl-24 ta’ Marzu 2020 – Tartu Agro vs Il-Kummissjoni
      (Kawża T-150/20)
      (2020/C 175/41)
      Lingwa tal-kawża: l-Estonjan
      
         Partijiet
      
      
         Rikorrenti: AS Tartu Agro (rappreżentanti: T. Järviste, T. Kaurov, M. Peetsalu u M. A. R. Valberg, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli;
               
            
                  —
               
               
                  tannulla d-deċiżjoni tal-Kummissjoni tal-24 ta’ Jannar 2020 dwar l-għajnuna mill-Istat SA.39182 (2017/C), li tikkonċerna l-għoti ta’ għajnuna allegatament illegali lil Tartu Agro;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tmien motivi.
      
                  1.
               
               
                  L-ewwel motiv: ir-rikors huwa ammissibbli.
                  
                              —
                           
                           
                              Ir-rikors huwa ammissibbli sa fejn mid-deċiżjoni kkontestata jirriżulta li r-rikorrenti hija l-allegata benefiċjarja tal-għajnuna. Din id-deċiżjoni għalhekk tikkonċernaha b’mod dirett u individwali.
                           
                        
            
                  2.
               
               
                  It-tieni motiv: il-Kummissjoni essenzjalment kisret dispożizzjonijiet legali sostantivi u proċedurali sa fejn użat il-proċedura ta’ sejħa għal offerti sabiex tevalwa jekk it-tranżazzjoni kinitx konformi mas-suq, naqset milli tissodisfa l-oneru ta’ prova tagħha u interpretat b’mod żbaljat il-fatti tal-każ.
                  
                              —
                           
                           
                              Il-Kummissjoni kien imissha ħadet inkunsiderazzjoni l-kuntest viġenti fil-mument tal-konklużjoni tal-kuntratt ta’ kera, il-kundizzjonijiet ekonomiċi ta’ dak iż-żmien kif ukoll l-istandards ta’ interpretazzjoni applikabbli f’dak il-mument.
                           
                        
                              —
                           
                           
                              Il-Kummissjoni waslet għall-konklużjoni żbaljata li l-proċedura ta’ sejħa għal offerti ma kinitx tissodisfa r-rekwiżiti li jiżguraw il-kundizzjonijiet tas-suq, sa fejn il-kundizzjonijiet tal-proċedura ta’ sejħa għal offerti ppermettew, b’mod ġenerali, li jinkiseb l-aħjar rendiment possibbli għall-Istat.
                           
                        
            
                  3.
               
               
                  It-tielet motiv: il-Kummissjoni essenzjalment kisret dispożizzjonijiet legali sostantivi u proċedurali sa fejn ivverifikat jekk l-ammont tal-kera miftiehem fil-kuntratt ta’ kera kienx jissodisfa l-kundizzjonijiet tas-suq, kisret ir-regoli dwar l-oneru tal-prova meta eżaminat jekk kienx hemm għajnuna mill-Istat u interpretat b’mod żbaljat il-fatti tal-każ.
                  
                              —
                           
                           
                              Il-Kummissjoni kkonkludiet li kien hemm għajnuna mill-Istat fuq il-bażi ta’ data irrilevanti u inkompleta. Hija kien imissha kkonstatat li l-investimenti fit-titjib tal-artijiet, l-ispejjeż marbuta mal-manteniment tal-artijiet u mat-titjib tal-kwalità tal-ħamrija kienu inklużi kollha fil-kera.
                           
                        
                              —
                           
                           
                              Il-Kummissjoni żbaljat sa fejn naqset milli tieħu inkunsiderazzjoni li l-vantaġġ ekonomiku allegatament miksub mill-kuntratt ta’ kera kien fi kwalunkwe każ intemm sa mhux iktar tard mill-2002 minħabba l-privatizzazzjoni kif ukoll l-amalgamazzjoni tar-rikorrenti u tal-proprjetarji tal-ishma tagħha.
                           
                        
            
                  4.
               
               
                  Ir-raba’ motiv: fil-kuntest tad-determinazzjoni tal-ammont tal-vantaġġ, il-Kummissjoni essenzjalment kisret dispożizzjonijiet legali u evalwat il-fatti b’mod żbaljat.
                  
                              —
                           
                           
                              Fl-evalwazzjoni tagħha, il-Kummissjoni użat metodi matematiċi u rati statistiċi dwar il-kera żbaljati u kisret l-obbligu ta’ motivazzjoni tagħha.
                           
                        
            
                  5.
               
               
                  Il-ħames motiv: il-Kummissjoni essenzjalment kisret dispożizzjonijiet legali u evalwat il-fatti b’mod żbaljat sa fejn ikklassifikat il-fatti tal-każ bħala għajnuna ġdida.
                  
                              —
                           
                           
                              Kull allegata għajnuna kienet ingħatat qabel l-adeżjoni tal-Estonja mal-Unjoni u, fil-mument ta’ din l-adeżjoni, kienet kompletament intemmet sa fejn l-impriża kienet ġiet ipprivatizzata fl-2001 u r-rikorrenti u l-proprjetarji tal-ishma tagħha kienu ġew amalgamati fl-2002.
                           
                        
            
                  6.
               
               
                  Is-sitt motiv: il-Kummissjoni essenzjalment kisret dispożizzjonijiet legali u evalwat il-fatti b’mod żbaljat sa fejn ikkunsidrat li l-għajnuna kienet intemmet biss parzjalment.
                  
                              —
                           
                           
                              Il-Kummissjoni kien imissha waslet għall-konklużjoni li l-għajnuna mill-Istat li allegatament tirriżulta mill-kuntratt ta’ kera kienet waqfet kompletament sa mhux iktar tard mill-amalgamazzjoni tar-rikorrenti u tal-proprjetarji tal-ishma tagħha, li seħħet fl-2002, b’tali mod li din l-għajnuna kienet intemmet kompletament.
                           
                        
            
                  7.
               
               
                  Is-seba’ motiv: il-Kummissjoni kisret dispożizzjonijiet legali sa fejn obbligat lir-Repubblika tal-Estonja tirkupra l-għajnuna mingħand Tarto Agro, bi ksur tal-prinċipji ta’ protezzjoni tal-aspettattivi leġittimi u ta’ ċertezza legali.
                  
                              —
                           
                           
                              Minn ċirkustanzi partikolari kien jirriżulta li l-irkupru fil-konfront tar-rikorrenti kien ser ikun estremament inġust – ir-rikorrenti ma hijiex obbligata tirrikonoxxi l-eżistenza ta’ għajnuna legali.
                           
                        
            
                  8.
               
               
                  It-tmien motiv: il-Kummissjoni essenzjalment kisret dispożizzjonijiet legali u interpretat b’mod żbaljat il-fatti tal-każ sa fejn qieset li l-għajnuna ma kinitx kompatibbli mas-suq intern.
                  
                              —
                           
                           
                              Minkejja li l-parteċipanti kienu stabbilixxew b’liema mod il-kuntratt ta’ kera kien ikkontribwixxa sabiex jiġi ffavorit l-iżvilupp ekonomiku, il-Kummissjoni ma kinitx indirizzat dan il-punt fir-rigward tal-mertu tiegħu.